
             UŽDAROji AKCINĖ BENDROVĖ „BUSTURAS“
Uždaroji akcinė bendrovė, Šarūno g. 2, LT–76161 Šiauliai, tel. (0 41) 592 000, 

el. p. busturas@busturas.lt.
Duomenys kaupiami ir saugomi Juridinių asmenų registre, kodas 144127993
Visiems tiekėjams per CVP IS                                                                      2026-07-15 Nr. SR – 488                                                                                                                                                                                                                          
ATSAKYMAS Į GAUTAS PASTABAS DĖL PIRKIMO SĄLYGŲ
UAB „Busturas“ (toliau – Perkantysis subjektas), vykdydamas rinkos konsultaciją dėl draudimo paslaugų pirkimo (toliau – Pirkimas), gavo Tiekėjų pastabas dėl pirkimo sąlygų. 

Visiems prie pirkimo prisijungusiems Tiekėjams teikiame Perkančiojo subjekto atsakymus į Tiekėjo pastabas:
	Klausimas/Pastaba
	Atsakymas

	Numatytas 12 mėn. sutarties galiojimas, su galimybe pratęsti du kart po 12 mėn. (viso 36 mėn.), tačiau nėra numatyta, kada, kad pratęsimas vykdomas šalių susitarimu, ar konkretus numatomas terminas iki kada viena ar kita šalis gali sutikti/nesutikti pratęsti sutarties.
	Atsižvelgiant į pateiktą pastabą, prie pirkimo dokumentų pridėtose paslaugų pirkimo sutartyse patikslintas punktas, kuris išdėstomas taip: „Sutartis abiejų šalių sutarimu gali būti pratęsta 2 (du) kartus ne ilgesniam kaip 12 (dvylika) mėnesių laikotarpiui, raštu susitarus su Draudiku ir Draudėju 60 kalendorinių dienų, prieš draudimo liudijimo galiojimo pabaigą. Bendras sutarties terminas negali būti ilgesnis kaip 36 (trisdešimt šeši) mėnesiai.“
Turto draudimo sutarties formoje nustatytas 30 kalendorinių dienų terminas.

	Dubliuojama sąlyga ir nurodomas skirtingas TP amžius. 

2. Transporto priemonėms iki 6 metų amžiaus remontas organizuojamas Draudėjo pasirinkimu, (įskaitant stiklus ir žibintus) organizuojamas Draudėjo pasirinkimu. Transporto priemonėms, kurių amžius yra virš 6 metų, remontuojamos gavus Draudiko pritarimą.

5. Transporto priemonėms iki 4 metų (imtinai) amžiaus remontas (įskaitant stiklus ir žibintus) organizuojamas Draudėjo pasirinkimu. Transporto priemonėms, kurių amžius yra virš 4 metų, remontuojamos gavus Draudiko pritarimą.
	Panaikintas 5 punktas.
Paliekamas punktas, kuris suformuluotas sekančiai: „Transporto priemonėms iki 6 metų amžiaus remontas organizuojamas Draudėjo pasirinkimu, (įskaitant stiklus ir žibintus) organizuojamas Draudėjo pasirinkimu. Transporto priemonėms, kurių amžius yra virš 6 metų, remontuojamos gavus Draudiko pritarimą.“

	Dubliuojasi sąlygos: (galima būtų palikti tik 19 punktą iš šių keturių išvardintų)

8. Draudikas nereikalaus papildomai įrengti transporto priemonėse apsaugos sistemų ir esamas transporto priemonių apsaugos sistemas laikys pakankamomis.

ir

23. Draudikas ir Draudėjas susitaria, kad Draudikas nereikalaus papildomai įrengti transporto priemonėse apsaugos sistemų ir esamas transporto priemonių apsaugos sistemas laikys pakankamomis.

12. Draudimo apsauga apima atvejus, kai transporto priemonės variklis, jai stovint ar važiuojant, yra sugadinamas dėl vidun patekusio skysčio (hidrosmūgis). Draudikas apmoka variklio remonto arba keitimo išlaidas.

ir

19. Draudikas ir Draudėjas sutaria, kad mokama draudimo išmoka dėl žalos, kuri atsirado dėl patekusio vandens į transporto priemonę ar jos agregatus, kai transporto priemonė važiuoja (ar stovi veikiančiu varikliu) keliu per susidariusius nuo lietaus vandens telkinius
	Paliekami 8 ir 19 punktai.
Draudikas nereikalaus papildomai įrengti transporto priemonėse apsaugos sistemų ir esamas transporto priemonių apsaugos sistemas laikys pakankamomis.
Draudikas ir Draudėjas sutaria, kad mokama draudimo išmoka dėl žalos, kuri atsirado dėl patekusio vandens į transporto priemonę ar jos agregatus, kai transporto priemonė važiuoja (ar stovi veikiančiu varikliu) keliu per susidariusius nuo lietaus vandens telkinius



	Techninėje specifikacijoje numatyta, kad administracinės paskirties statiniams taikoma 3.000 EUR išskaita, iš 3 statinių, kurie yra sąraše tik vienas yra administracinės paskirties, kokia išskaita taikoma likusiems statiniams nenurodyta.
	Patikslintas punktas, sekančiai:
„Administracinės paskirties pastatams taikoma 300,00 EUR besąlyginė išskaita, o visų kitų paskirčių pastatams – 3.000,00 EUR besąlyginė išskaita“

	Prašymas visur kur naudojamas terminas „išskaita“ naudoti junginį „Besąlyginė išskaita“
	Atsižvelgta ir atlikti atitinkami pakeitimai.

	Prašymas eliminuoti 6 ir 7 punktus. Naujo NT draudimas jau yra įvardintas 8 punkte, o „viso“ turto pagal statinių tarifą nesutiksime drausti, tuo tarpu vykdomos veiklos pasikeitimas (tame tarpe nuoma) yra laikomas rizikos padidėjimu, tad prisiimti rizikos, kad turtas bet kada ir bet kam gali būti išnuomojamas negalėsime.
	Punktai paliekami galioti be pakeitimų.

	Transporto dalyje reikalinga pateikti civilinio draudimo žalas. Transporto dalyje reikalinga patikslinti mėnesių tikslumu Kasko nuostolingumą bei pridėti žalas iki pat pirkimo paskelbimo. Turto dalyje nurodyta 3000,00 Eur išskaita administraciniams pastatams. Prašytume išskirti išskaitą kitos paskirties statiniams.
	Nuostolingumo priedas pridedamas.

Turto draudimo dalyje išskaita patikslinta techninėje specifikacijoje.


Šie Perkančiojo subjekto atsakymai į gautas pastabas dėl pirkimo sąlygų projekto taip pat bus patalpinti CVP IS kartu su kitais pirkimo dokumentais.
Keleivių pervežimų skyriaus vadovė,
               Justina Žukauskienė

pavaduojanti generalinį direktorių                                                                                                
Rašto originalas nebus siunčiamas
Viešųjų pirkimų vyr. vadybininkė Roberta Rumiancevaitė, (0 41) 592 007, r.rumiancevaite@busturas.lt 

